Jagter sterf ná buffel hom gaffel | Maroela Media
FC Prinsloo is ersntig beseer nadat 'n buffel hom gegaffel het. (Foto: Facebook)
FC Prinsloo, die beroepsjagter wat verlede week ernstig beseer is nadat 'n buffel hom gegaffel het, is vanoggend in 'n hospitaal in Polokwane oorlede.
'n Familievriend het die nuus aan Maroela Media bevestig.
Maroela Media het vroeër berig Prinsloo, wat kliënte op 'n jagtog geneem het, is verlede Dinsdag beseer toe die buffel, wat in 'n strik gevang was, hom gegaffel het. Die voorval het in die Makuya-reservaat naby Pafuri plaasgevind. Die dier, met 'n afgebreekte kabelstrik om sy voorbeen, het Prinsloo glo uit 'n digte bos bestorm.
Na verneem word, het die dier Prinsloo gestamp en op die grond vasgepen, maar weggehardloop nadat hy een van die spoorsnyers wat saam met Prinsloo was, gewaar het.
Prinsloo se broer, Johan, het gister gesê Prinsloo se toestand is ernstig en hy moes intussen 'n operasie ondergaan om enige tekens van infeksie te monitor. Hoewel sy infeksie en koors geleidelik verbeter het, kon hy egter weens sy toestand nie na 'n private hospitaal oorgeplaas word nie.
Hy was sedert die voorval deurentyd onder verdowing.
buffel In die nuus Polokwane
Ai tog. Sterkte aan sy familie en vriende.
'n Indirekte oorsaak van 'poaching' Nog 'n onskuldige dood van 'n geliefde Sterkte aan die familie
Rus sag : F C
Dis verskriklik, ek het rerig gedink hy gaan regkom . Sterkte aan sy naasbestaandes. RIV
Ek verstaan nie hoekom hy nie in die eerste plek na ñ privaat hospitaal geneem is nie. Waar is WCA in hierdie saak? Hy was aan diens.